Teroristický útok v Štokholme 7. apríla 2017

Teroristický útok v Štokholme 7. apríla 2017 sa odohral približne o 15:00 SELČ na ulici Drottninggatan v centre Štokholmu, keď kamión vrazil do davu ľudí na chodníku a následne vrazilo do obchodného domu Åhléns. Počas tohto útoku boli zabití 4 ľudia a ďalších 15 bolo zranených. Nákladné auto, ktoré bolo použité k útoku patrilo švédskemu pivovaru Spendrups a bolo ukradnuté počas toho, ako rozvážalo tovar do reštaurácií. Podozrivým z útoku je 39-ročný Uzbek ktorého švédska polícia zatkla na základe záznamov z bezpečnostných kamier. Podľa novinárov mali byť v aute nájdené aj výbušniny, to však švédska polícia nepotvrdila. Počas noci 7.4-8.4. sa podarilo kamión odstrániť.

 Reakcie 
 Predseda vlády Švédska Stefan Löfven povedal, že krajina je v šoku. Podľa neho je cieľom terorizmu podkopať demokraciu, ale že tento cieľ nikdy nikto vo Švédsku nedosiahne. Páchateľov útoku takisto označil za nepriateľov Švédska.

 Predseda Európskej komisie Jean-Claude Juncker vyjadril Švédom solidaritu.

 Predseda vlády Robert Fico poslal sústrastný telegram Stefanovi Löfvenovi. Predseda Národnej rady Andrej Danko vyjadril úprimnú sústrasť príbuzným obetí a ich rodinám, všetkým pozostalým i obyvateľom Štokholmu.

 Predseda vlády Viktor Orbán poslal švédskemu premiérovi Stefanovi Löfvenovi sústrastní list v ktorom uviedol, že séria teroristických útokov na európskom kontinente znamená obrovské otrasy pre každý európsky národ.

 Prezident Miloš Zeman poslal švédskemu kráľovi telegram v vyjadril hlboskú sústrasť s jemu aj rodinám obetí.

 Parížska primátorka Anne Hidalgová vyjadrila vo vyhlásení "silné pohnutie" nad "týmto nesmierne zbabelým novým teroristickým útokom", ako aj solidárnosť s obeťami, ich milovanými i štokholmskou starostkou Karin Wanngardovou "v tomto mimoriadne ťažkom utrpení".

 Šéf NATO Jens Stoltenberg vyjadril na sociálnej sieti Twitter solidaritu ranenými i pozostalým obetí. 

 Referencie 

 Iné projekty 

Kategória:Teroristické útoky
Kategória:Štokholm
Kategória:Udalosti v 2017